Banorët: Autoritetet maqedonase, ndarje selektive të ndihmave
Pas përmbytjeve, autoritetet janë angazhuar për të dërguar ndihma humanitare për popullatën e prekur, por banorët thonë se ndarja po favorizon disa zona
Pas përmbytjeve së të shtunës në rrethinat e Shkupit, autoritetet, organizata dhe individë po dërgojnë ndihma humanitare, por banorët ankohen se jo gjithmonë mund të arrijnë tek këto ndihma, ndërsa banorët e Hasanbegut thonë se autoritetet qeveritare në mënyrë selektive po bëjnë pastrimin e shtëpive dhe oborreve. Ndërkohë, shumë ngadalë po shkon evidentimi i dëmeve që pësuan banorët. Banorët e Hasanbegut por edhe vëzhgues në fshatrat e përmbytura të Shkupit thonë se ndihmat e shtetit nuk po ndahen në mënyrë proporcionale dhe se prania e ushtrisë dhe ekipeve e mjeteve të mekanizuara për pastrimin e rrugëve e shtëpive si dhe ushqimi janë përqendruar në fshatin Stajkovcë të banuar me maqedonas. Hasanbegu, që është lagja periferike në lindje të Shkupit ka mbi 15 mijë banorë. Këto ditë nuk mungojnë vullnetarët e tubuar me vetëiniciativë për të ndihmuar banorët në pastrimin e shtëpive dhe oborreve nga balta. Ndërkaq, me kalimin e kohës shtohen shqetësimet për përhapjen e mundshme të epidemive si dhe kritikat ndaj ekipeve të specializuara por sidomos ndaj përfaqësuesve politikë. “ thotë Mevlud Koka, banor. Jo vetëm banorët por edhe ekspertët vlerësojnë se mungesa e infrastrukturës apo mirëmbajtja e saj ka lënë pasojat që këto vendbanime nuk i kishin përjetuar kurrë më parë. Nazmi Abdyli, banor dhe aktivist fajëson në veçanti pushtetin lokal për mosinteresimin e mëhershëm për mirëmbajtjen e kanalit për kullimin e ujërave. “, thotë Nazmi Abdyli, nga Hasanbegu. Ekspertët paralajmërojnë se edhe pasi të hiqet balta do të mbetet pluhur i ndotur nga përbërja e ujërave të zeza nga kanalizimi dhe se kontakti me të sjell rrezik nga sëmundjet ngjitëse. Nga ana tjetër, Kryqi i Kuq i Maqedonisë thotë se ka ndarë disa mijë paketa me ndihma në zonat e përmbyrura dhe se nuk bëhen dallime në baza etnike, fetare apo politike.